SET บ่ายวูบ 12 จุด วิตกเจรจาการค้าสหรัฐฯ-จีนยืดเยื้อ ฟากโบรกฯแนะชะลอเก็งกำไรระยะสั้น
SET บ่ายวูบ 12 จุด วิตกเจรจาการค้าสหรัฐฯ-จีนยืดเยื้อ ฟากโบรกฯแนะชะลอเก็งกำไรระยะสั้น โดยดัชนีตลาดหุ้นไทยล่าสุด ณ เวลา 14.54 น. อยู่ที่ระดับ 1,584.84 จุด ปรับตัวลดลง 11.99 จุด หรือ 0.75% ด้วยมูลค่าการซื้อขาย 2.88 หมื่นล้านบาท
21 พ.ย. 2562

ผู้สื่อข่าวรายงานว่า ดัชนีตลาดหุ้นไทยล่าสุด ณ เวลา 14.54 น. อยู่ที่ระดับ 1,584.84 จุด ปรับตัวลดลง 11.99 จุด หรือ 0.75% ด้วยมูลค่าการซื้อขาย 2.88 หมื่นล้านบาท

ด้าน บล.ฟิลลิป ระบุในบทวิเคราะห์ ตลาดหุ้นบ่ายนี้ Sideways ในแดนลบ โดยบรรยากาศการลงทุนยังเต็มไปด้วยความไม่แน่นอนจากปัจจัยภายนอก ขณะที่ปัจจัยภายในยังไม่มีอะไรเป็นบวกโดดเด่น บ่ายนี้คาด SETI ยังคงได้รับแรงกดดันจากปัจจัยเดิมๆได้แก่ 1) ความกังวลของนักลงทุนต่อประเด็นข้อตกลงการค้าสหรัฐฯ-จีนที่อาจถูกเลื่อนไปปีหน้า 2) แนวโน้มเศรษฐกิจไทยที่ชะลอตัวต่อเนื่อง หลังวันก่อนสภาพัฒน์ปรับตัวเลข GDP ปีนี้ลงเหลือ 2.6% จากเดิม 3% และล่าสุดตัวเลขการส่งออกเดือน ต.ค.หดตัว 4.54% จากช่วงเดียวกันเมื่อปีก่อน โดยรวมจึงคาดบ่ายนี้ SETI จะผันผวนอยู่ในแดนลบต่อจากช่วงเช้าในกรอบ 1585 – 1600 จุด
สำหรับกลยุทธ์ลงทุน แนะนำชะลอการเก็งกำไรระยะสั้นจนกว่าดัชนีจะกลับไปยืนเหนือ 1600 จุดได้เท่านั้น ส่วนธีมเด่นได้แก่ หุ้นที่ประกาศผลประกอบการดีและมีแนวโน้มที่ดีต่อเนื่อง รวมถึงหุ้นที่ได้ประโยชน์จากมาตรการภาครัฐและหุ้นปันผลเด่น
พอร์ตระยะสั้น แนะนำ “ถือ” CPALL, MAJOR และ MINT